**Prijedlog**

Na osnovu člana 13. Zakona o principima lokalne samouprave u Federaciji Bosne i Hercegovine („Službene novine Federacije BiH“, broj 49/06, 51/09), i člana 19. stav 1. tačka 24. Statuta Općine Breza („Službeni glasnik Općine Breza“, broj 8/09 - Prečišćeni tekst), Općinsko vijeće Breza na sjednici održanoj dana \_\_\_\_\_\_\_\_\_\_\_\_\_\_. godine donosi,

**O D L U K U**

**o načinu i postupku raspodjele sredstava za** **sufinasiranje projekata udruženja iz oblasti kulture, obrazovanja, nauke, demokratije, humanitarnog rada i ostalih oblasti**

1. **OPĆE ODREDBE**

**Član 1.**

Ovom Odlukom uređuje se način i postupak raspodjele budžetskih sredstava Općine Breza iz grantova za neprofitne i nevladine organizacie, fondacije i udruženja iz oblasti kulture, obrazovanja, nauke, demokratije, humanitarnog rada i ostalih oblasti (osim sportskih klubova i udruženja), konto 614300, u visini budžetskih sredstava predviđenih za tekuću godinu.

**Član 2.**

Sredstva iz člana 1. ove Odluke se dodjeljuju neprofitnim i nevladinim organizacijama, fondacijama i udruženjima građana (u daljem tekstu: „aplikant“) koji su registrovani u Bosni i Hercegovini i imaju sjedište na području općine Breza, za projekte koji se realizuju u interesu građana općine Breza.

**Član 3.**

Pravo na dodjelu sredstava iz člana 1. ove Odluke mogu ostvariti aplikanti koji ispunjavaju sljedeće uslove:

1. da su osnovani i registrovani u Bosni i Hercegovini,
2. da imaju sjedište na području općine Breza,
3. da ih vode i predstavljaju državljani Bosne i Hercegovine,
4. da ne obavljaju poslove i aktivnosti u ime neke političke stranke/organizacije,
5. da organizuju projekte i manifestacije na području općine Breza, ili da projekti i manifestacije koje organizuju izvan područja općine Breza promivišu općinu Breza u najboljem smislu,
6. da nemaju neizmirenih obaveza po osnovu javnih prihoda,
7. da su opravdali namjenski utrošena sredstava iz predhodne godine, koja su im dodijeljena iz Budžeta Općine Breza.

Prijave aplikanata koje ne budu zadovoljavale navedene uslove neće se uzimati u razmatranje.

1. **PROJEKTNE AKTIVNOSTI**

**Član 4.**

Sredstva iz člana 1. ove Odluke dodjeljuju se za projekte i aktivnosti u navedenim oblastima:

1. organizovanje manifestacija kulturno-umjetničkog karaktera,
2. organizovanje književnih, pozorišnih, muzičko-scenskih i plesnih manifestacija,
3. promocija knjiga i časopisa iz oblasti kulture, umjetnosti, nauke, obrazovanja i drugih oblasti,
4. organizovanje muzičkih koncerata, festivala i radionica,
5. manifestacije filmske i audio-vizuelne umjetnosti,
6. vjersko-kulturne manifestacije,
7. projekti i manifestacije koje doprinose očuvanju kulturno-historijskog i prirodnog naslijeđa,
8. uspostavljanje saradnje među školama i multikulturalne školske razmjene,
9. projekti i manifestacije multireligjiske saradnje,
10. programe i manifestacije nacionalnih manjina i njihove kulture,
11. promovisanje demokratije i volonterizma,
12. projekte regionalne i međudržavne saradnje,
13. projekti prevencije protiv ovisnosti, maloljetničkog nasilja, delikvencije i nasilja u porodici,
14. socijalno uključivanje djece sa poteškoćama u razvoju kroz realizaciju edukativnih i rekreativnih programa,
15. aktivnosti koje promovišu ravnopravnost spolova,
16. i druge projekte i manifestacije iz oblasti društvenih djelatnosti.

**Član 5.**

S ciljem utvrđivanja Programa za korištenje budžetskih sredstava namijenjenih za sufinasiranje projekata iz oblasti kulture, obrazovanja, nauke, demokratije, humanitarnog rada i ostalih oblasti na nivou općine i provođenja javnog poziva Općinski načelnik imenuje Komisiju. Komisija broji tri člana koji će se imenovati iz reda uposlenika Općine Breza i predstavnika udruženja.

**Član 6.**

Stručne i administrativno-tehničke poslove za potrebe komisije obavljat će Služba za finansije, inspekcijske poslove i opću upravu.

1. **JAVNI POZIV**

**Član 7.**

Sredstva se dodjeljuju isključivo na osnovu Javnog poziva koji objavljuje Općinski načelnik na prijedlog Službe za finansije, inspekcijske poslove i opću upravu.

Javni poziv za raspodjelu budžetskih sredstava za sufinansiranje aktivnosti udruženja iz navedenih oblasti objavljuje se u sredstvima javnog informisanja, na zvaničnoj web stranici Općine Breza i oglasnim tablama Općine Breza, najkasnije do 30. aprila tekuće kalendarske godine.

Javni poziv za raspodjelu sredstava traje minimalno **15** dana od dana objavljivanja.

Prijava na Javni poziv mora da sadrži:

1. Ispravno popunjen prijavni obrazac,
2. Rješenje o registraciji udruženja/fondacije,
3. Uvjerenje o poreznoj registraciji - ID broj,
4. Izvod iz registra udruženja ne stariji od tri mjeseca,
5. Potvrdu poslovne banke o vlasništvu i broju transakcijskog računa i da isti nije blokiran (ne stariji od tri mjeseca),
6. Detaljno razrađen projekat aktivnosti za koji se aplicira sa jasno definisanim ciljem, opisom potreba, očekivanim rezultatima, ciljanom grupom i troškovima projekta,
7. Dokaz ako se projekat sufinansira iz drugih izvora,
8. Uvjerenje o namjenskom utrošku sredstava dobivenih iz Budžeta Općine Breza za prethodnu godinu. (Uvjerenje izdaje Služba za finansije, inspekcijske poslove i opću upravu Općine Breza),
9. Bilans stanja i bilans uspjeha za prethodnu godinu.

Nepotpune i neblagovremene prijave neće se uzimati u razmatranje.

1. **PRIJAVA NA JAVNI POZIV**

**Član 8.**

Prijavni obrazac koji je sastavni dio Javnog poziva izrađuje Služba za finansije, inspekcijske poslove i opću upravu, a on treba da sadrži sljedeće:

* puni naziv udruženja, fodacije,
* adresu, kontakt telefon, fax, e-mail,
* ime i prezime odgovornog lica za zastupanje i predstavljanje,
* podatke o regitraciji udruženja, mjesto i datum,
* broj transakcijskog računa i naziv banke kod koje je račun otvoren,
* opis dosadašnjih uspješno provedenih aktivnosti,
* oblast na koju se odnosi prijava,
* opis planiranog projekta i aktivnosti za koji se aplicira,
* očekivani rezultati i značaj za lokalnu društvenu zajednicu.

**Član 9.**

Ocjenjivanje i odabir projekata koji će se finansirati iz Budžeta Općine Breza vršit će Komisija u skladu sa kriterijima utvrđenim u Obrazcu za ocjenjivanje projekata, koji je sastavni dio ove Odluke. Komisija vrednuje projekte prema kriterijima po pripadajućim bodovima.

Komisija dodjeljuje usaglašene bodove od 1 do 5, za svaki od kriterija pojedinačno na sljedeći način: **1** (veoma loše), **2** (loše), **3** (odgovarajuće) **4** (dobro), **5** (veoma dobro).

Ukupan broj bodova predstavlja zbir svih bodova dodijeljenih u obrazcu za ocjenjivanje.

Na osnovu dobivenog zbira bodova, Komisija predlaže iznos sredstava sa kojima će projekat bit podržan od strane Općine Breza, a na osnovu iznosa sredstava predviđenih Budžetom za tu namjenu.

Obrazac za ocjenjivanje projekata-manifestacija je označen kao prilog broj 1. i sastavni je dio ove odluke.

Ukupan mogući zbir bodova je 60, a projekti i manifestacije koji dobiju preko 25 bodova bit će finansirani/sufinansirani iz Budžeta Općine, s obzirom da projekti sa nižim brojem bodova od 25 ne zadovoljavaju postavljene standarde.

**V. ZAVRŠNE ODREDBE**

**Član 10.**

Po okončanju postupka ocjenjivanja Komisija dostavlja Općinskom načelniku obrasce za ocjenjivanje sa zapisnikom o radu komisije i predlaže Program utroška budžetskih sredstava namijenjenih za sufinasiranje projekata iz oblasti kulture, obrazovanja, nauke, demokratije, humanitarnog rada i ostalih oblasti u Budžetu Općine, kojeg Zaključkom usvaja Općinski načelnik.

**Član 11.**

Komisija je dužna da pripremi Prijedlog Programa o raspodjeli sredstava i isti dostavi Općinskom načelniku u roku od 15 (petnaest) dana, od dana isteka roka Javnog poziva.

Program raspodjele sredstava iz prethodnog stava ovog člana Općinski načelnik će nakon usvajanja objaviti na zvaničnoj web stranici i oglasnoj tabli Općine Breza.

**Član 12.**

Isplatu budžetskih sredstava namijenjenih za sufinasiranje projekata iz oblasti kulture, obrazovanja, nauke, demokratije, humanitarnog rada i ostalih oblasti vršit će Služba za finansije, inspekcijske poslove i opću upravu u skladu sa propisima, a prema Programu za korištenje budžetskih sredstava namijenjih za sufinasiranje projekata udruženja iz oblasti kulture, obrazovanja, nauke, demokratije, humanitarnog rada i ostalih oblasti u skladu sa raspoloživim budžetskim sredstvima.

**Član 13.**

Aplikanti kojima budu doznačena budžetska sredstva za realizaciju odobrenih projkata dužni su opravdati namjenski utrošak doznačenih sredstava u roku od trideset dana od dana realizacije projekta.

Služba za finansije, inspekcijske poslove i opću upravu se zadužuje da prati realizaciju projekata i namjenski utrošak doznačenih budžetskih sredstava o čemu je dužna dostaviti godišnji izvještaj Općinskom vijeću.

Ako aplikanti iz stava 1. ne opravdaju namjenski utrošak doznačenih budžetskih sredstava isti su dužni izvršit povrat istih u Budžet Općine Breza, a po nalogu Službe za finansije, inspekcijske poslove i opću upravu.

**Član 14.**

Stupanjem na snagu ove Odluke prestaje da važi Odluka o kriterijima, načinu i postupku raspodjele budžetskih sredstava Općine Breza iz grantova za sufinansiranje projekata udruženja u oblasti sporta, kulture, obrazovanja i drugih oblasti „Službeni glasnik Općine Breza“ broj: 4/18).

**Član 15**.

Ova Odluka stupa na snagu osmog dana od dana objavljivanja u „Službenom glasniku Općine Breza“.

Broj: \_\_\_\_\_\_\_\_\_\_\_\_\_\_ PREDSJEDAVAJUĆI

Breza, \_\_\_\_\_\_\_\_\_\_.godine Općinskog vijeća

Anel Rihić, s.r.

Prilog broj 1.

|  |  |  |  |
| --- | --- | --- | --- |
| **OBRAZAC**  **ZA OCJENJIVANJE PROJEKATA** | | | |
| Naziv aplikanta: |  | | |
| Naziv projekta: |  | | |
| Datum podnošenja: |  | | |
| Datum, mjesto i vrijeme realizacije projekta: |  | | |
| **KRITERIJI ZA OCJENJIVANJE** | | | **Ocjena** |
| 1. **Operativni kapaciteti** | | | |
| * 1. Da li podnosilac prijedloga ima dovoljno iskustva u realizaciji predloženog projekta? | | |  |
| * 1. Da li podnosilac prijedloga i osobe sa kojima će realizovati predloženi projekat imaju dovoljne stručne kapacitete? | | |  |
| * 1. Da li predloženi projekat spada u tradicionalne manifestacije koje su već podržavane od strane Općine Breza. | | |  |
| * 1. Dosadašnji postignuti uspjesi aplikanta u realizaciji manifestacija? | | |  |
| * 1. Kvalitet ponuđenog projekta? | | |  |
| 1. **Relevantnost projekta-manifestacije** | | | |
| * 1. Koliko je predloženi projekat relevantan u odnosu na prioritetne oblasti iz javnog poziva? | | |  |
| * 1. Koliko je predloženi projekat značajan za lokalnu zajednicu? | | |  |
| * 1. Kolika je uključenost žena i margilizovanih grupa u projekat? | | |  |
| 1. **Budžet i racionalnost troškova** | | | |
| 3.1. Da li je odnos između procijenjenih troškova i očekivanih rezultata zadovoljavajući? | | |  |
| 3.2. Da li su predloženi troškovi neophodni za implementaciju projekta? | | |  |
| 3.3. Da li je budžet jasan i da li uključuje i narativni dio? | | |  |
| 3.4. Da li je predloženi projekat podržan iz drugih izvora finansiranja? | | |  |
| **Ukupni zbir bodova** | | |  |
| **Prijedlog Komisije o visini sredstava za finansiranje/sufinansiranje projekta-manifestacije.** | |  | |
| Komisija:  1. .............................................................................  2. .............................................................................  3. ............................................................................. | | | |
| Datum: | Predsjednik komisije: | | |

**Obrazloženje**:

Pravni osnov za donošenje Odluke:

1. Zakon o principima lokalne samouprave u Federaciji Bosne i Hercegovine - član 13. („Službene novine Federacije BiH“, broj 49/06, 51/09),
2. Statut Općine Breza - član 19. („Službeni glasnik Općine Breza“, broj 8/09 - Prečišćeni tekst).

Razlozi da donošenje Odluke:

Dosadašnji način o postupak raspodjele budžetskih sredstava za rad sportskih i ostalih udruženja nije bio adekvatan i nisu bili određeni jasni kriteriji pri raspodjeli sredstava i načinu bodovanja pojedinačnih projekata („Službeni glasnik Općine Breza“, broj 4/18), te se predlaže Općinskom vijeću da ovu Odluku usvoji u predloženom tekstu.

Služba za finansije, inspekcijske

poslove i opću upravu

Pomoćnik načelnika

Meliha Beširević